Novi Sad, 23. 5. 2025. g.

**Natječaj za izbor likovnog uratka na temu**

**„Ljepota multikulturnosti”**

Forum za edukaciju, suradnju, afirmaciju i potporu građanskom društvu, Novi Sad (skraćeni naziv: FESAP), u suradnji s Pokrajinskim tajništvom za obrazovanje, propise, upravu i nacionalne manjine – nacionalne zajednice (Tajništvo), u okviru potprojekta „Multikulturalizam na klik” u 2025. godini, odnosno projekta „Afirmacija multikulturalizma i tolerancije u Vojvodini”, raspisuje Natječaj za podnošenje autorskih materijala na temu promoviranja multikulturalizma i unaprjeđivanja međunacionalne tolerancije i očuvanja kulturnog identiteta etničkih zajednica u AP Vojvodini, pod nazivom **„LJEPOTA MULTIKULTURNOSTI”.**

Pravo sudjelovanja imaju učenici viših razreda (od 5. do 8. razreda) osnovnih škola s teritorija AP Vojvodine.

Na natječaj se podnosi **likovni uradak** kojim se opisuje kako se čuva i njeguje tradicija nacionalnih manjina u jednoj multikulturnoj sredini.

U okviru navedene teme, autorski materijal treba izraziti autentično osobno viđenje etničke raznolikosti ili kulturnih specifičnosti etničkih zajednica iz AP Vojvodine.

Uradak izrađuje jedan autor (uradci skupine autora neće se uzimati u razmatranje).

Jedan autor može podnijeti jedan uradak na navedenom natječaju.

Uz uradak je potrebno dostaviti i prateću dokumentaciju:

* obrazac prijave;
* izjavu roditelja/skrbnika autora o autorskim pravima na djelo;
* potvrdu škole o statusu redovitog učenika.

**Uradci i prateća dokumentacija podnose se u elektroničkom obliku**, putem aplikacije na mrežnoj stranici Tajništva, na adresi [http://185.166.125.137/konkursi-2025-4/.](http://185.166.125.137/konkursi-2025-4/)

**Prateća dokumentacija dostavlja se i u izvorniku, putem pošte** na adresu Foruma za edukaciju, suradnju, afirmaciju i potporu građanskom društvu:

FESAP

Poštanski pretinac 112

21101 Novi Sad

Obrasci prateće dokumentacije za sudjelovanje na natječaju mogu se preuzeti na mrežnoj stranici FESAP-a, na adresi [www.fesap.org.rs](http://www.fesap.org.rs) ili na mrežnoj stranici Tajništva na adresi <http://www.puma.vojvodina.gov.rs>

Rok za podnošenje uradaka je **6. lipnja 2025. godine.**

Izbor pristiglih uradaka bit će postavljen na internetskoj prezentaciji FESAP-a i Tajništva, uz navođenje autora materijala.

Autorske materijale podnositelja vrednuje i ocjenjuje natječajno povjerenstvo, sastavljeno od predstavnika FESAP-a, Tajništva, predstavnika obrazovnih ustanova i istaknutih pojedinaca iz područja teme natječaja.

Natječajno povjerenstvo sastavlja rang-listu pristiglih prijava i odlučuje o dodjeli nagrada.

Autori najbolje rangiranih uradaka nagrađuju se multimedijskim uređajima (tri nagrade).

FESAP dodjeljuje nagradu autoru na temelju ugovora, koji se sklapa s roditeljima/skrbnicima autora.

Ugovorom o nagrađivanju pobjednika utvrđuju se sva prava, sve obveze i odgovornosti autora materijala, kao i FESAP-a. Ugovorom autor na FESAP i Tajništvo prenosi prava na daljnje neograničeno korištenje materijala. Ukoliko autor nagrađenog materijala ne potpiše ugovor u propisanom roku, smatrat će se da je odustao od nagrade i pripadajuća nagrada dodijelit će se sljedećem rangiranom autoru.

dr. Ida Kabok

predsjednica Upravnog odbora FESAP